A BIZOTTSÁG HATÁROZATA
(2002. október 22.)
a Venezuelából származó halászati termékek behozatalára vonatkozó különleges feltételek megállapításáról szóló 2000/672/EK határozat módosításáról
(az értesítés a C(2002) 3902. számú dokumentummal történt)
(EGT vonatkozású szöveg)
(2002/833/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 97/79/EK irányelvvel[1] módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre[2] és különösen annak 11. cikke (5) bekezdésére,
mivel:
(1) A Venezuelából származó halászati termékek behozatalára vonatkozó különleges feltételek megállapításáról szóló, 2000. október 20-i 2000/672/EK bizottsági határozat[3] kijelenti, hogy Venezuelában a "Ministerio de Agricultura y Cria, Servicio Autónomo de Recursos Pesqueros (SARPA)" lesz az az illetékes hatóság, amely ellenőrzi és igazolja a halászati és akvakultúratermékeknek a 91/493/EGK irányelv követelményeinek való megfelelését.
(2) A venezuelai közigazgatás átalakítását követően, a halászati termékek egészségügyi bizonyítványainak kiállításáért felelős hatóság az "Instituto Nacional de la Pesca y Acuacultura (INAPESCA)" lett. Ez az új hatóság képes a hatályos jogszabályok alkalmazásának hatékony ellenőrzésére.
(3) Ezért a 2000/672/EK határozatot ennek megfelelően módosítani kell.
(4) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2000/672/EK határozat a következőképpen módosul:
1. Az 1. cikk helyébe a következő szöveg lép:
"1. cikk
Venezuelában az Instituto Nacional de la Pesca y Acuacultura (INAPESCA) az az illetékes hatóság, amely ellenőrzi és igazolja a halászati és akvakultúratermékeknek a 91/493/EGK irányelv követelményeinek való megfelelését."
2. A 3. cikk (2) bekezdésének helyébe a következő szöveg lép:
"(2) A bizonyítványokon fel kell tüntetni az INAPESCA képviselőjének nevét, beosztását és aláírását, valamint ez utóbbinak a többi bejegyzéstől eltérő színű hivatalos pecsétjét."
3. Az A. melléklet helyébe e határozat melléklete lép.
2. cikk
Ezt a határozatot 2002. december 7-étől kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2002. október 22-én.